Document ID: 31990R1185

ΚΑΝΟΝΙΣΜΟΣ (ΕΟΚ) αριθ. 1185/90 ΤΟΥ ΣΥΜΒΟΥΛΙΟΥ
της 7ης Μαΐου 1990
για την τροποποίηση του κανονισμού (ΕΟΚ) αριθ. 777/87 που τροποποιεί το καθεστώς των αγορών στην παρέμβαση για το βούτυρο και το αποκορυφωμένο γάλα σε σκόνη, καθώς και του καθώς και του κανονισμού (ΕΟΚ) αριθ. 985/68 περί καθορισμού των γενικών κανόνων που διέπουν τα μέτρα παρέμβασης στην αγορά του βουτύρου και της κρέμας γάλακτος
ΤΟΥ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3879/89 (2), και ιδίως το άρθρο 6 παράγραφος 6, και το άρθρο 7α παράγραφος 1 πρώτο εδάφιο,
Εκτιμώντας ότι, σύμφωνα με τον κανονισμό (ΕΟΚ) αριθ. 777/87 (3), οι αγορές βουτύρου στην παρέμβαση μπορούν να ανασταλούν σε ορισμένες περιπτώσεις και να πραγματοποιηθούν στα πλαίσια μόνιμης δημοπρασίας 7 ότι στην περίπτωση αυτή και δυνάμει του άρθρου 1 παράγραφος 3 στοιχείο γ) του εν λόγω κανονισμού λαμβάνεται υπόψη η ιδιαίτερη σημασία των αγορών στην παρέμβαση για τη σταθερότητα της αγοράς και την αμοιβή των γαλακτοπαραγωγών στην Ιρλανδία 7 ότι το ευεργέτημα αυτής της διάταξης θα πρέπει να επεκταθεί και στην περιοχή της Βόρειας Ιρλανδίας όπου η βιομηχανία γάλακτος συμβάλλει και στο ακαθάριστο εθνικό προϊόν κατά ένα ποσοστό αισθητά μεγαλύτερο από το μέσο όρο που διαπιστώνεται στις άλλες περιοχές της Κοινότητας 7 ότι αυτή η τροποποίηση του κανονισμού (ΕΟΚ) αριθ. 777/87
καθιστά αναγκαία μια προσαρμογή του κανονισμού (ΕΟΚ) αριθ. 985/68 (4), όπως τροποποιήθηκε τελευταία από τον κανονισμό (ΕΟΚ) αριθ. 842/88 (5),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΣΙΜΟ:
Άρθρο 1
Στο άρθρο 1 παράγραφος 3 του κανονισμού (ΕΟΚ) αριθ. 777/87, το στοιχείο γ) συμπληρώνεται με τις ακόλουθες λέξεις:
«και στη Βόρεια Ιρλανδία.»
Άρθρο 2
Στο άρθρο 1 παράγραφος 4 του κανονισμού (ΕΟΚ) αριθ. 985/68, προστίθεται το ακόλουθο εδάφιο:
«Κατά την έννοια της παρούσας παραγράφου, στο Ηνωμένο Βασίλειο, η Μεγάλη Βρετανία και η Βόρεια Ιρλανδία θεωρούνται ξεχωριστές περιφέρειες.»
Άρθρο 3
Ο παρών κανονισμός αρχίζει να ισχύει στις 14 Μαΐου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Μαΐου 1990.

Labels: 3
17
18